section_heading: Vanjska politika
paragraph_text: Kako su se na mjestu premijera smjenjivali ultranacionalisti i desničari, Mađarska je polako izražavala želju za reviizijom Trianonskog sporazuma te se vezivala uz zemlje koje su to mogle promijeniti, nacističkom Njemačkom i fašističkom Italijom. Benito Mussolini je želio uže veze s Mađarskom, počevši od potpisivanja sporazuma o prijateljstvu 5. travnja 1927. Gömbös je pokušao uspostaviti trilateralu između Mađarske, Italije i Njemačke te je djelovao kao posrednik između Italije i Njemačke za njihovog sukoba 1934. oko Austrije. Gömbös je u konačnici nagovorio Mussolinija na prihvaćanje tzv. Anschlussa.